**Trandafirul roșu din zăpadă**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“Trandafirul roșu din zăpadă...”

Mi-am adus aminte azi, pe stradă,

Fiindcă l-am văzut ieri într-un parc

Pe o bancă ninsă...și încerc

Să-nțeleg inima ce-a lăsat

Trandafirul roșu la-nghețat.

Pașii se îndreaptă prin zăpadă

Către bancă...ochii vor să vadă

Trandafirul roșu, dacă este

Sau e-n mintea mea ca o poveste.

Inima îmi bate tot mai tare...

Se zărește chiar din depărtare

Roșul trandafir pe banca albă,

Sufletul din vise-și face salbă.

Stau în fața băncii și suspin...

Lângă trandafir, eu mă închin

Căci e scris cu degetu-n zăpadă:

„ Te aduc iubirii ca ofrandă! „

Acum înțeleg inima care

S-a întors la locul de-nchinare

Unde a-nceput ca o poveste

O iubire...și-acum nu mai este!

Lacrimi calde cad pe trandafir

Și parfum de dragoste inspir.